Fjarskiptafyrirtækið Nova var hringt inn á aðalmarkað kauphallarinnar í morgun. Forstjóri Nova segir að nýtt ferðalag sé að hefjast hjá fyrirtækinu.
Það var hátíð í bæ í höfuðstöðvum Nova á þessum þriðjudegi, þegar fyrsti viðskiptadagur fyrirtækisins á aðalmarkaði kauphallarinnar hófst. Fyrirtækið fékk nýja hluthafa í apríl og þá var hlutafé þess aukið. Fimm þúsund nýir hluthafar bættust ennfremur við í almennu útboði í síðustu viku. Það sem af er degi er velta viðskipta með hlutabréf félagsins meira en 400 milljónir króna.
Fyrsti viðskiptadagur Nova á Aðalmarkaði Kauphallarinnar hófst í morgun. Fyrirtækið var hringt inn í höllina við mikil fagnaðarlæti starfsmanna. 